Moeilikheid by watersuiweringsaanleg oor te veel Zoeloes – praag.co.za
Moeilikheid by watersuiweringsaanleg oor te veel Zoeloes	Swart inwoners van Boschkoppies by Olifantsvlei, suid van Johannesburg, het die opgradering van die Olifantsvlei-aanleg vir die behandeling van afvalwater tot ‘n stilstand gebring weens etniese spanning, het RSG berig.
Hulle eis om in diens geneem te word in stede van die Zoeloes wat ingebring is van elders. Die inwoners beskuldig die bestuur van Johannesburg Water dat hulle honderde mense van KwaZulu-Natal gebring het om op die projek te werk, ondanks beloftes van werk aan die inwoners verlede jaar. Die opgradering sal na raming sowat 170-miljoen beloop. ‘n Gemeenskapsleier in die gebied, Mpho Mawatsa, sê hulle sal nie toelaat dat die projek voortgaan as plaaslike inwoners nie daarop kan werk nie.
Intussen is dit kalmer in Maruping by Ottoshoop en woonbuurte by Zeerust in Noordwes, ná verskeie gewelddadige diensleweringsonluste hierdie week. In Maruping het lokasiebewoners geëis dat die regering aandag skenk aan kwessies soos die voorsiening van elektrisiteit aan sewe honderd huise, asook die voltooiing van talle HOP-huise. Die lokasie se verteenwoordigers het intussen met amptenare van die Mahikeng plaaslike munisipaliteit vergader om hul griewe te lug. Die speaker van die munisipaliteit, Pontsho Tabane, sê die vergadering het goed afgeloop want hulle is belowe dat die probleme aandag sal kry.
Skrywer praagGepubliseer op 18 Mei 2017Kategorieë Nuus, Suider-AfrikaSleutelwoord etniese spanning, geweld, lokasies, onluste, oproer	Ou Transvaal
Gaan hierdie etniesiteit soos gewoonlik ook op apartheid geblameer word of gaan neponisme binne stamverband deur kaderontplooinig ontbloot word ???
Vorige Vorige artikel: Plaasmoord in Noordwes kom na premier se aanhitsing teen AfrikanersVolgende Volgende artikel: Amerikaanse Islam-deskundige in Ysland vergiftig